《发翠微寺》
宋代·吕本中

古殿突兀风有声，粥鱼欲打鸡三鸣。披衣起坐问行李，仆夫屡报天阴晴。

昨日路长频雨阻，今日东风得无苦。杉松连山寒欲动，橘柚隔篱香半吐。

却忆京城无事时，人家打酒夜深归。醉里不知妻子骂，醒后肯顾儿啼饥。

如今流落长江上，所至盗贼犹旌旗。已怜吴县风俗僻，况复中原消息稀。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。